પશ્ચિમ બંગાળમાં સાડા ત્રણ દાયકા સુધી શાસન કરનાર સીપીએમને આ વખતે વિધાનસભાની ચૂંટણીમાં માત્ર ૨૨ બેઠકો જ મળી એથી પક્ષમાં તેને માટે મહામંત્રી સીતારામ યેચુરીને જવાબદાર ગણીને તેમના પર પદ છોડવા માટે દબાણ થઈ રહ્યું છે. પ્રકાશ કરાતનું જૂથ યેચુરીથી બહુ નારાજ છે. કરાતને મનાવવાનો એક પ્રયાસ ખુદ યેચુરીએ કર્યો. તેમણે કરાતની નિકટની વ્યક્તિ સાથે વાત કરીને દિલ્હીમાં પક્ષના કાર્યાલયમાં કરાત સાથે ‘વન-ટુ-વન’ બેઠક ગોઠવી. યેચુરી નક્કી કરેલા સમયે પહોંચી ગયા, પરંતુ બે કલાક પસાર થવા છતાં કરાત આવ્યા નહીં. એટલે યેચુરીએ ફોન કર્યો તો કરાતે દિલગીરી વ્યક્ત કરતા કહી દીધું કે તમે પોલીટ બ્યૂરોના સભ્ય કોમરેડ બાલકૃષ્ણ પિલ્લાઈ સાથે વાત કરી લો.